ועדת הכספים, כנסת 18, פרוטוקול מספר 1148, 2012-07-10 00:00

משה גפני: אנחנו ממשיכים את הישיבה.

משה גפני: תקנות התקשורת (בזק ושידורים) (תמלוגים) (הוראת שעה) (תיקון), התשע"ב-2012.

משה גפני: זאת כבר ישיבה שלישית.

<קריאה: חמישית.

משה גפני: חמישית?

משה גפני: חמישית.

משה גפני: גברת מבורך, מה יש לכם לומר בעניין?

משה גפני: לגבי הנושא מהיכן יילקח הכסף, ולגבי הנושא השני של המצב הכלכלי הקשה.

<יעל מבורך: הרבה אין לנו מה להוסיף מעבר למה שאמרנו.

משה גפני: לא חשוב, תגידי עוד הפעם.

<יעל מבורך: אבל שלחנו לוועדת הכספים - - -

משה גפני: כן, קיבלתי את המכתב.

משה גפני: מכתב יפה ומנומק ומפורט.

משה גפני: אני לא אוהב את אגף התקציבים בימים האלה, אבל המכתב היה בסדר.

<יעל מבורך: אז הרבה מעבר לזה אין לי מה להוסיף.

<שגית אפיק: תפרטי את המכתב.

משה גפני: תקרבי את המיקרופון, שיהיה רשום בפרוטוקול.

משה גפני: בהיסטוריה, כשיבחנו אותי ויגידו למה אישרת 190,000,000 שקל, שאגיד: שמעתי ליעל מבורך.

שכיב מוראד שנאן: אבל אנחנו לא הולכים לאשר את זה, אדוני.

משה גפני: לא, הולכים לאשר.

משה גפני: אין ברירה.

משה גפני: תיכף תשמע.

שכיב מוראד שנאן: בדקת כמה חרדים עובדים ב"בזק"?

משה גפני: אני התייאשתי מזה.

משה גפני: אתם עוד חיים באספמיה.

משה גפני: בסדר.

משה גפני: יש פה את המיינסטרים, יש את מי ששולט במדינה.

שכיב מוראד שנאן: אז למה צריך לוותר לו?

משה גפני: עזוב, אין ברירה.

משה גפני: טוב, לא חשוב, אתה יודע מה?

משה גפני: אני לא אומר כלום.

משה גפני: תשמע תיכף.

משה גפני: יעל, בבקשה.

<יעל מבורך: אני לא נכנסת פה להיסטוריה של התקציב וכו'.

משה גפני: לא לא, בקצרה.

<יעל מבורך: בקצרה, אי אישור התקנות האלה, יש בה חשיפה פיסקלית, שבעצם גובה התמלוגים יהיה אפס, ואז נאבד כמה מאות מיליונים של תקציב בכל אחת מהשנים, ב-2012 בעיקר.

<יעל מבורך: מעבר לזה, אנחנו לוקחים בחשבון בהכנת תחזית ההכנסות שלנו לשנת 2013 את אישורן של התקנות שהממשלה מבקשת כאן לאשר, ולכן אנחנו מבקשים שהוועדה תאשר את ההצעה.

משה גפני: תודה, אני מודה לך.

משה גפני: היועצת המשפטית של הוועדה, אני דיברתי אתך, אני מבקש שתגידי לוועדה, מה יקרה אם לא נאשר.

משה גפני: מה את ממליצה?

<שגית אפיק: אני אחזור טיפה על ההיסטוריה בכל זאת.

<שגית אפיק: למרות שהיה הסדר תמלוגים במשך מספר שנים במדינת ישראל, בעקבות עתירה לבג"ץ ובעקבות זאת שבג"ץ לא אהב את התמלוגים ששולמו במשך שנים, הוסכם בין המדינה לבין העותרים, לפי מתווה שהציע בג"ץ, לעבור להפחתת התמלוגים עד להפחתתם לשיעור של אפס אחוזים, שתחילתו בשנת 2013.

<שגית אפיק: המתווה הזה, בעבר חלקים ממנו כבר אושרו, הן בוועדת הכספים והן בוועדת הכלכלה.

<שגית אפיק: מה שעומד בפניכם כרגע בעצם זאת שאלה לגבי המשך אישורו של המתווה עד לסיומו ביחס לשנת 2012 וביחס לשנת 2013.

<שגית אפיק: כפי שאמרת נכון, לאורך מספר ישיבות כאן, כשהמדינה הסכימה לאותו מתווה, היא אמרה שזה ייעשה ככל שהנסיבות הכלכליות לא ישתנו לרעה.

<שגית אפיק: אבל ממה שאנחנו שומעים כאן ממשרד האוצר, נשמע שהם התחשבו בכך שהתקנות האלה יאושרו בשנת 2013.

<שגית אפיק: ולכן נדמה לי, שלאור העובדה שזה המתווה שעליו המליץ בית-המשפט העליון אחרי עתירה של מספר שנים - - -

משה גפני: הוא קיבל את עמדת המדינה.

<שגית אפיק: הוא קיבל את עמדת המדינה.

משה גפני: יותר חשוב לי לדעת, מה יקרה אם לא נאשר.

<שגית אפיק: רגע, תן לי רק לסיים.

משה גפני: בבקשה.

<שגית אפיק: ולאור העובדה שבוועדת הכלכלה ביחס לכבלים המתווה הזה כבר אושר, זאת אומרת שהיום אנחנו עומדים במקום של סוג של חוסר אחידות, שהוא מאוד מאוד לא נכון, לא רק מבחינה משפטית אלא מכל בחינה שהיא.

<שגית אפיק: זה לא ראוי שזה יהיה.

<שגית אפיק: מה עשוי לקרות?

<שגית אפיק: מבחינה כלכלית, אמרה יעל מבורך מאגף תקציבים, שאם זה לא יאושר תיתכן חשיפה תקציבית גבוהה יותר, משום שייתכן שההסכם שלא כובד למעשה הופר, וייתכן שבית-המשפט ימצא לנכון להכריע לגבי סכום אחר, שהוא גבוה יותר.

משה גפני: זאת אומרת, שישלמו עוד יותר כסף.

<שגית אפיק: והחשיפה התקציבית תהיה גבוהה יותר מזו שנערכו לה לקראת שנת 2013.

שכיב מוראד שנאן: מי הזוכה מזה?

משה גפני: חברת "בזק" וחברת "הוט".

משה גפני: לא לא, על מי מדובר?

<שגית אפיק: כל חברות התקשורת.

משה גפני: לא.

משה גפני: בוועדת הכלכלה אושר - -

<שגית אפיק: זה כבלים.

משה גפני: - - הכבלים.

משה גפני: אוקיי, אלה חברות התקשורת.

<שגית אפיק: זה כל חברות התקשורת.

משה גפני: מה שלא תקין בכל ההליך הזה, זה שהמדינה מתחייבת.

משה גפני: מה פירוש היא מתחייבת?

משה גפני: היא צריכה אישור של ועדת הכספים.

משה גפני: למה לא שאלו אותי קודם, לפני שהלכו לבית-המשפט?

<שגית אפיק: בזה אתה צודק, אבל ועדת הכספים הוספה כמשיבה לעתירה.

משה גפני: מה "הוספה", אף אחד לא דיבר איתי.

משה גפני: מי דיבר אתי?

משה גפני: בקיצור, מה את ממליצה לוועדה?

<שגית אפיק: אני ממליצה לוועדה לאשר את התקנות.

משה גפני: טוב, תקנות התקשורת (בזק ושידורים) - - -

<שגית אפיק: רגע, רגע.

משה גפני: את ממליצה לאשר, אז - - -

<שגית אפיק: יש לנו ארבעה סטים של תקנות.

<שגית אפיק: שניים הם הוראת קבע משנת 2013 ואילך, שההסדר יעמוד על אפס אחוזים, ושניים הם הוראת שעה לגבי שנת 2012.

<שגית אפיק: כיוון שאנחנו מצויים אחרי מספר ישיבות, אנחנו שוב נמצאים ברטרואקטיביות ביחס לנוסח שהועבר לוועדה כיוון שאנחנו באמצע חודש יולי, אז אני מציעה שהתחילה תהיה במקום 1 ביולי, הפעם היא תהיה 1 באוגוסט.

<שגית אפיק: את אתי, ליאת?

<ליאת גלזר: כן.

<שגית אפיק: שתי התקנות שעוסקות בהוראת שעה, תחילתן תהיה 1 באוגוסט.

<שגית אפיק: בסדר?

<שגית אפיק: אנחנו נקבע את זה בתוך הנוסח, שהתחילה תהיה ב-1 באוגוסט בהתאמה.

<שגית אפיק: אתם תתאימו את הסכומים ככה שזה יהיה בדיוק כפי שאתם מבקשים, אבל ייתכן שהסכומים שהוועדה כרגע רואה לא יהיו הסכומים שבסופו של דבר יפורסמו.

משה גפני: לא יותר כסף.

משה גפני: גם כך אנחנו נופלים.

<שגית אפיק: לא לא, אותו הדבר בדיוק, על מנת להביא את הפרשייה הזאת לסיומה.

<שגית אפיק: אתה יכול להצביע.

משה גפני: אז מה להצביע?

<שגית אפיק: אז ככה: בוא נתחיל עם הוראת השעה.

<שגית אפיק: תקנות התקשורת (בזק ושידורים) (תמלוגים) (הוראת שעה), התשע"ב-2012, התחילה תהיה ב-1 באוגוסט 2012.

משה גפני: מי בעד?

משה גפני: מי נגד?

שכיב מוראד שנאן: אני.

משה גפני: מי נמנע?

משה גפני: בעד התקנות – 2

משה גפני: נמנעים – 1

משה גפני: התקנה אושרה.

<שגית אפיק: תקנות התקשורת (בזק ושידורים) (תמלוגים) (הוראת שעה) (תיקון), התשע"ב-2012.

<שגית אפיק: גם כאן, 1 באוגוסט זה הרטרואקטיביות לגבי 2012.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד התקנות – 2

משה גפני: נמנעים – 1

משה גפני: התקנה אושרה.

<שגית אפיק: שתי ההוראות הקבועות.

מגלי והבה: בסדר.

משה גפני: אבל אתם שניכם בקואליציה?

מגלי והבה: איזה קואליציה?

שכיב מוראד שנאן: גם אתה.

שכיב מוראד שנאן: עדיין.

מגלי והבה: אתה מותר לך.

משה גפני: סתם, אמרתי את זה בבדיחה.

שכיב מוראד שנאן: אני נגד, כי אני לא מוכן להיות חלק מתפאורה.

משה גפני: אתה צודק, אבל אין ברירה.

משה גפני: היועצת המשפטית הסבירה לי, שאם לא נאשר את זה אז יכול להיות יותר גרוע.

מגלי והבה: בגלל זה לא הפרענו, נמנענו.

משה גפני: כן, בסדר.

משה גפני: הלאה.

<שגית אפיק: תקנות התקשורת (בזק ושידורים) (תמלוגים) (תיקון), התשע"ב-2012.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד התקנות – 2

משה גפני: נמנעים – 1

משה גפני: 1 נמנע, 1 נגד.

משה גפני: הלאה.

שכיב מוראד שנאן: אני נגד, כי אני רוצה גם לפרוטוקול שיירשם, שנמאס לי, זה פשוט דבר ממאיס.

<שגית אפיק: תקנות התקשורת (בזק ושידורים) (שידורי טלוויזיה באמצעות לוויין) (דמי רישיון ותמלוגים) (תיקון), התשע"ב-2012.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד התקנות – 2

משה גפני: נמנעים – 1

משה גפני: התקנות אושרו.

משה גפני: זהו?

משה גפני: היום הייתי בסדר?

משה גפני: טוב.

משה גפני: תודה רבה.